Source: https://www.kremnica.sk/2020/04/22/vseobecne-zavazne-nariadenie-mesta-kremnica-c-2-2020/
Timestamp: 2020-08-11 16:41:01+00:00
Document Index: 1792121

Matched Legal Cases: ['§ 6', '§ 28', '§ 49', '§ 114', '§ 116', '§ 140']

Všeobecne záväzné nariadenie mesta Kremnica č. 2/2020 – MESTO KREMNICA
ktorým sa mení a dopĺňa VZN č.4/2019 o určení výšky príspevkov čiastočnej úhrady nákladov od zákonných zástupcov detí a žiakov v školách a školských zariadeniach v zriaďovateľskej pôsobnosti mesta Kremnica počas mimoriadneho prerušenia školského vyučovania v školách a mimoriadneho prerušenia prevádzky školských zariadení
Mesto Kremnica podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov a podľa § 28 ods. 5, § 49 ods. 4, § 114 ods. 6, § 116 ods. 6 a § 140 ods. 10 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a v zmysle Rozhodnutia ministra školstva, vedy, výskumu a športu Slovenskej republiky č. 2020/10610:1-A1030 zo dňa 26. marca 2020 vydáva toto
V článku 1 sa za odsekom (1) dopĺňajú odseky 2, 3, 4, 5, 6 a 7, ktoré znejú:
(2) V čase prerušenia prevádzky škôl a školských zariadení na základe rozhodnutia úradu verejného zdravotníctva Slovenskej republiky a ministerstva školstva, vedy, výskumu a športu Slovenskej republiky o prerušení školského vyučovania a prevádzky školských zariadení je výška príspevkov čiastočnej úhrady nákladov od zákonných zástupcov detí a žiakov v školách a školských zariadeniach v zriaďovateľskej pôsobnosti mesta Kremnica znížená o 50 % počnúc prvým dňom mesiaca nasledujúcim po prerušení prevádzky.
(3) Znížené príspevky čiastočnej úhrady je zákonný zástupca dieťaťa povinný uhradiť v mesiaci nasledujúcom po ukončení prerušenia prevádzky škôl a školských zariadení, t. j. od apríla 2020.
(4) Ak rodič uhradil poplatky za dlhšie obdobie vopred, po zohľadnení výšky poplatku podľa tohto VZN bude preplatok vrátený.
(5) Finančné vyrovnanie sú povinné školy a školské zariadenie vykonať do 30. júna príslušného kalendárneho roka, okrem školskej jedálne pri materskej škole.
(6) Školská jedáleň pri materskej škole vykoná vyúčtovanie v zmysle článku 4 ods. 5 VZN č. 4/2019.
(7) Výšku príspevku v základnej umeleckej škole posúdi individuálne riaditeľ s ohľadom na technické možnosti prístupu žiaka k moderným technológiám, ktoré umožňujú online vzdelávanie.
V článku 2 sa v odseku (1) dopĺňa tabuľka nasledovne:
Názov zariadenia Spôsob vyučovania od 01. 09. 2019 od 01. 04. 2020
– deti do 3 rokov 55 €/mes. 27,50 €/mes.
– deti od 3 rokov 25 €/mes. 12,50 €/mes.
– obligátny nástroj Individuálne 4 €/mes. 2 €/mes.
Všetky odbory – 2. odbor individuálne i kolektívne 18 €/mes. 9 €/mes.
– základný poplatok 3 €/mes. 1,50 €/mes.
– tenis, hra na gitare, karaoke, angličtina, varíme- pečieme, lyžovanie 5 €/mes. 2,50 €/mes.
– plávanie 8 €/mes. 4 €/mes.
– cudzí jazyk, gramotnosť PC 5 €/mes. 2,50 €/mes.
Kurzy pre dôchodcov 2 €/mes. 1 €/mes.
Školské kluby detí 5 €/mes. 2,50 €/mes.
Školské jedálne – materské školy
(desiata, obed, olovrant) 1,54 €/deň 0
– stravná jednotka – desiata + obed 1,28 €/deň 0
Príspevok zamestnanca 1,30 €/obed 0
+ doplatok zamestnávateľa na potraviny 0,11 €/obed 0
+ doplatok zamestnávateľa režijné náklady 1,48 €/obed 0
Platba za desiatu 0,38 € 0
Režijné náklady – dieťa 5 €/mes. 2,50 €/mes.
Školské jedálne – základné školy
Stravníci 6 – 11 rokov 1,21 €/obed 0
Stravníci 11 – 15 rokov 1,30 €/obed 0
Stravníci 6 – 15 režijné náklady 5 €/mes. 2,50 €/mes.
Desiata 0,56 € 0
– cudzí stravníci 1,30 €/obed
2,89 €/obed 0
+ doplatok zamestnávateľa na potraviny 0,11 €/obed
+ doplatok zamestnávateľa režijné náklady 1,48 €/obed
Článok 6 sa mení nasledovne:
(1) Toto všeobecne záväzné nariadenie bolo schválené Mestským zastupiteľstvom v Kremnici uznesením č.
34/2004 zo dňa 16. apríla 2020.
(2) Toto všeobecne záväzné nariadenie nadobúda účinnosť dňa 01. 04. 2020.
(3) Toto všeobecne záväzné nariadenie je účinné iba počas mimoriadneho prerušenia školského vyučovania v školách a mimoriadneho prerušenia prevádzky školských zariadení.
primátor mesta Kremnica, v .r.
Toto všeobecne záväzné nariadenie bolo vyhlásené vyvesením na úradnej tabuli mesta v budove Mestského domu v Kremnici v dobe od 17. 04.2020 do 01. 05. 2020